Eduskunnassa äänestettiin uudesta puoluelaista, jonka osana kumoutuu niin kutsuttu Lex Vennamo, jonka mukaan puolueesta lähtevien kansanedustajien mukana lähtevät myös heistä maksettavat tukirahat.

Laki säädettiin 70-luvulla Urho Kekkosen valitsemiseksi presidentiksi ilman äänestystä, ja sen avulla saatiin SMP hajotettua ostamalla puolueen oppositio puoluelain muutoksella poikkeuslain taakse.

Lex Vennamo kumoutui äänin 130-50. 19 kansanedustajaa oli äänestyksestä poissa.

– Tämä on aivan erinomainen korjaus. Tällä esityksellä palataan alkuperäiseen puoluelain henkeen. Poikkeus siihen säädettiin aikanaan sen vuoksi, että tehtiin poikkeuspäätös siitä, että jos loikkaat tai enemmistö loikkaa, niin voi viedä rahat mennessään. Kun näin tehtiin, niin Urho Kekkonen saatiin valittua poikkeuslailla ilman, että siitä äänestettiin. Tämä tarkoituksenmukainen laki nyt menee historian hämärään, ja olen siitä erittäin iloinen, ulkoministeri Timo Soini totesi eduskunnan päätöksestä.

SUOMEN UUTISET